2014 йылда профессор Н. М. Щедринаның юбилейына арнап университетта «Судьбы курсив - курсив литературы» тигән китап нәшер ителде. Уның авторҙары — Мәскәү, Санкт-Петербург, Воронеж, Красноярск, Краснодар, Иркутск, Благовещенск, Ҡазан, Һарытау, Пермь, Ульяновск, Өфө, шулай уҡ яҡын һәм йыраҡ сит илдәрҙән: Минск (Белоруссия), Симферополь (Украина), София (Болгария), Нови-Сада (Сербия), Оломоуца (Чехия) ҡалаларының билдәле ғалимдары, журналистары һәм ижади хеҙмәткәрҙәре. Үҙ хеҙмәттәрендә улар юбилярҙың фәнни ҡыҙыҡһыныуҙары өлкәһендә булған ғилми проблемаларҙы яҡтырта.